b'\n_START_ARTICLE_\nRde\xc4\x8di lazar\n_START_SECTION_\nOpis in biologija\n_START_PARAGRAPH_\nOd drugih lazarjev se rde\xc4\x8di razlikuje po legi dihalne odprtine, ki se pri tej vrsti nahaja na prednjem delu \xc5\xa1\xc4\x8dita. Obstaja ve\xc4\x8d barvnih razli\xc4\x8dic od oran\xc5\xbene in rde\xc4\x8de, pa vse do rjave ali celo \xc4\x8drne. Rob noge je vedno rde\xc4\x8de barve, tipalke pa so temne. Odrasli lazarji dose\xc5\xbeejo dol\xc5\xbeino med 7 in 14 cm, za premikanje pa izlo\xc4\x8dajo lepljivo sluz._NEWLINE_Jaj\xc4\x8deca so sprva bledikasto bele barve, kasneje pa postanejo rumeno-rjava. V premeru merijo okoli 5 mm._NEWLINE_Kot ostale vrste lazarjev se tudi rde\xc4\x8di lazar med premikanjem raztegne, med mirovanjem pa se zvije v polkrog. Je vsejed.'